**Najčastejšie kladené otázky v systéme Plis**

1. **Čo je Plis?**

Plis je skratka webovskej aplikácie - Plemenársky informačný systém

1. **Na akej adrese nájdem Plis?**

Plemenársky informačný systém má svoju internetovú adresu [**www.plis.sk**](http://www.plis.sk) **,** užívateľ sa do Plisu dostane aj cez domovskú stránku Plemenárskych služieb, š.p. [www.pssr.sk](http://www.pssr.sk) a ďalej ponukou Plemenársky informačný systém...

1. **Aké informácie sú zahrnuté do Plisu?**

Plis sprístupňuje dáta z kontroly úžitkovosti, dedičnosti a reprodukcie hovädzieho dobytka, ošípaných, oviec a kôz.

1. **Pre koho sú určené informácie, alebo kto je koncovým užívateľom Plisu?**

Plis je určený predovšetkým chovateľom, pracovníkom plemenárskych služieb, ale i širokej odbornej verejnosti.

1. **Ako sa dostať do zabezpečenej zóny Plisu?**

Do zabezpečenej zóny je možné dostať sa len prostredníctvom prihlasovacích údajov (meno a heslo).

1. **Ako získať prístupové meno a heslo do zabezpečenej zóny Plisu?**

Pre získanie nového prístupového mena a hesla do aplikácie PLIS je potrebné, aby sa užívateľ obrátil na príslušného plemenárskeho pracovníka PSSR, š.p. a vyplnil *„Registračný formulár“ pre prístup chovateľa k dátam Plemenárskeho informačného systému (náhrada súčasného Plemservisu).*Formulár je možné stiahnuť i v elektronickej forme na stránke [www.pssr.sk](http://www.pssr.sk) v ponuke *na stiahnutie*.

1. **Kedy môžem začať využívať zabezpečenú zónu Plisu?**

Po vyplnení a odoslaní registračného formulára *„Registračný formulár“ pre prístup chovateľa k dátam Plemenárskeho informačného systému (náhrada súčasného Plemservisu)* dostane užívateľ na e-mail-ovú adresu svoje prístupové údaje a hneď môže využívať zabezpečenú zónu Plisu.

1. **Koľko pokusov mám na prihlásenie do zabezpečenej zóny Plisu?**

Na prihlásenie do zabezpečenej zóny Plisu máte 5 pokusov. Po 5. neúspešnom prihlásení sa prístup automaticky zablokuje.

1. **Čo v prípade, ak sa nedá prihlásiť do zabezpečenej zóny Plisu a mám heslo pridelené?**

Ak vás nechce prihlasovací systém pustiť do zabezpečenej zóny Plisu, skontrolujte najskôr či zadávate prihlasovacie údaje správne. Skontrolujte, či nemáte na klávesnici zapnuté tlačidlo veľkých písmen "Caps Lock". Ak je z vašej strany všetko v poriadku, v tom prípade sa obráťte na príslušného plemenárskeho pracovníka PSSR, š.p.

1. **Čo robiť, ak zabudnem meno a heslo?**

Ak zabudnete vaše prihlasovacie údaje obráťte na príslušného plemenárskeho pracovníka PSSR, š.p.

1. **Ako pridať ďalší chov do výberu role chovateľ?**

Pre doplnenie ďalšieho chovu do výberu sa chovateľ musí obrátiť na príslušného plemenárskeho pracovníka PSSR, š.p. a vyplnil *„Registračný formulár“ pre prístup chovateľa k dátam Plemenárskeho informačného systému (náhrada súčasného Plemservisu).*Formulár je možné stiahnuť i v elektronickej forme na stránke [www.pssr.sk](http://www.pssr.sk) v ponuke *na stiahnutie*.

1. **Kde v Plise nájdem aktuálne výsledky rozborov vzoriek mlieka môjho stáda?**

Aktuálne výsledky rozborov vzoriek mlieka (zložky mlieka a SB) sú v zabezpečenej zóne Plisu, hneď v prvej ponuke hlavného menu.

1. **Kde v Plise nájdem výsledky rozborov vzoriek mlieka (archív kontrol) môjho stáda?**

Kontroly v KÚ sú zobrazené v zabezpečenej zóne Plisu, v hlavnom menu, druhá ponuka.

1. **Kde v Plise nájdem výsledky rozborov vzoriek mlieka na močovinu?**

Výsledky rozborov vzoriek mlieka na močovinu sú v zabezpečenej zóne Plisu, v hlavnom menu, tretia ponuka.

1. **Kde v Plise viem získať informácie o jednotlivých kravách z môjho stáda zapojených do kontroly úžitkovosti mlieka?**

Podrobné a prehľadné informácie o kravách zapojených do KÚ mlieka (žijúcich i vyradených) nájdete v zabezpečenej zóne Plisu, hlavnom menu, v štvrtej ponuke.

Okrem základného zoznamu kráv sa dostanete až na Detail kravy, kde sú podrobné informácie o zvierati, jeho rodokmeň, plemenné hodnoty, všetky uzavreté laktácie, prebiehajúca laktácia a iné. Ďalej si môže zobraziť údaje z reprodukcie – pripustenia, otelenia kravy, ale i všetky narodené teľatá a ďalšie informácie.

1. **Kde v Plise nájdem tzv. Bonitačné zostavy z hodnotenia môjho stáda kráv zapojených do KÚ mlieka?**

Hodnotiace prehľady v KÚ mlieka (v minulosti v PlemserviseHD tzv. Bonitačné zostavy) sú v hlavnom menu zabezpečenej zóny Plisu, piata ponuka. Po otvorení tejto ponuky sa rozvinú jednotlivé prehľady (zostavy).

1. **Kde v Plise viem získať informácie o jednotlivých kravách môjho stáda zapojených do KÚMP?**

Podrobné a prehľadné informácie o kravách zapojených do kontroly úžitkovosti mäsových plemien (žijúcich i vyradených) nájdete v zabezpečenej zóne Plisu, hlavnom menu, v šiestej ponuke.

Okrem základného zoznamu kráv sa dostanete až na Detail kravy kde máte možnosť zobrazenia základných údajov kravy, o jej váženiach a rodokmeni. Ďalej môžete vidieť pripustenia kravy, všetky otelenia a teľatá i s ich váhami (skutočnými aj prepočítanými) a ďalšie informácie.

1. **Kde v Plise nájdem tzv. Bonitačné zostavy z hodnotenia môjho stáda kráv zapojených do KÚMP?**

Hodnotiace prehľady v KÚMP (v minulosti v PlemserviseHD tzv. Bonitačné zostavy) sú v hlavnom menu zabezpečenej zóny Plisu, hlavnom menu, v siedmej ponuke. Po otvorení tejto ponuky sa rozvinú jednotlivé prehľady (zostavy).