**Zápisnica**

**zo zasadnutia Výberovej komisie pre chov ošípaných pri MPRV SR**

**konaného dňa 13.12.2023**

**Zúčastnení:**  Ing. Peter Tatarka

Ing. Daniel Rajčok

Ing. Peter Demo,PhD

Ing. Stanislav Bachratý

p. Zoltán Jakabovič

Ing. Ivan Imrich PhD

MVDr. Miroslav Oberfranc, PhD

Ing. Ján Drahovský

p. Jozef Horváth

**Program:**

1. Zahájenie
2. Informácia o súčasnej situácii v chove ošípaných
3. Kontrola plnenia uznesení z predchádzajúceho zasadnutia
4. Správa o činnosti za rok 2023
5. Prerokovanie nového spôsobu vykonávania testu vlastnej úžitkovosti plemenných kanco a prasničiek
6. Prerokovanie požiadavky úpravy pre prepočet CPH u prasníc základného stáda
7. Plán hodnotenia a činnosti na rok 2024
8. Rôzne, diskusia
9. Prijatie uznesení a záver

**K bodu č.1**

Jednanie zahájil predseda VK p. Horváth. Privítal všetkých zúčastnených členov výberovej komisie . V úvode si uctili pamiatku zosnulého člena VK Ing. Attilu Petheȫ

**K bodu č.2**

P. Horváth podal správu o súčasnej situácii v chove ošípaných ktorá je momentálne na relatívne dobrej úrovni, avšak chovateľov po veľmi zlej situácii v minulosti čakajú veľmi veľké náklady pri rekonštrukcii objektov pre chov ošípaných ktoré sú vo veľmi zlom stave.

**K bodu č.3**

Uznesenia z roku 2022:

1.-Výberová komisia pre ošípané v spolupráci s VUŽV,SPU Nitra,PSSR, ZCHOS-D pripravia na schválenie návrh nového spôsobu výkonu vlastnej úžitkovosti u plemenných ošípaných.

Dané uznesenie je v rámci plnenia, v najbližšom období prebieha porovnanie merania prístrojmi meranie prístrojmi technikou PIGLOG a meranie prístrojmi USG. Po vypracovaní nového spôsobu výkonu testácie bude tento prejednaný a schválený na zasadnutí VK.

2. Výberová komisia pre ošípané v spolupráci s VUŽV,SPU Nitra,PSSR, ZCHOS-D pripravia na schválenie návrh nového spôsobu výkonu testácie ošípaných.

Dané uznesenie je splnené, nový návrh bol odposlaný na MPRV SR.

**K bodu č.4**

Správu o činnosti za rok 2023 podal predseda výberovej komisie p. Horváth. Vyhodnotil činnosť na úseku hodnotenia kancov ako z vlastnej produkcie tak i z importu. Produkcia kancov za uplynulé obdobie bola 65ks čo kopíruje znížený odbyt pre potrebu chovateľov v rámci SR. Z importu bolo prehodnotených 92ks kancov a zapísaných do centrálneho registra bolo 90 ks kancov ID.

**K bodu č.5**

Predseda výberovej komisie p. Horváth požiadal členov výberovej komisie za PSSR Bratislava, SPU Nitra a NPPC k informácii o skutočnom stave pri tvorbe novej metodiky výkonu testu vlastnej úžitkovosti pri prístrojovou technikou USG. Ing. Rajčok podrobne informoval o spolupráci s SPU Nitra a VUŽV pri tvorbe novej metodiky výkonu testu VU. Pokračuje práca na tvorbe novej metodiky pri ktorej je potrebné aby nová metodika nadväzovala na stavajúci výkon testovania s potrebou úpravy pre objektívny výpočet v súlade s dosiahnutými parametrami u klasifikácie jatočných ošípaných na bitúnku.

**K bodu č.6**

Predseda výberovej komisie informoval členov s problematikou výpočtu BLUP u prasníc základných stád materských plemien. V poslednej dobe vzhľadom k dosiahnutému výraznému pokroku v reprodukcii prichádza k problému že nové generácie / dcéry ,vnučky/ podstatným spôsobom znižujú CPH matiek čo je veľký problém pri bonitáciach, pri tvorbe priparovacích plánov a pri výbere matiek kancov. Každý člen výberovej komisie je za návrh zmeniť prepočet z ročného prepočtu na prepočet raz za 5 rokov. Členovia komisie pre ďalší pokrok a zrealnení dosiahnutých parametroch CPH odporučili vytvorenie zúženej komisie pre vypracovanie určenej plemennej hodnoty importovaných zaradených kancov čistokrvných plemien.

**K bodu č.7**

Rôzne – diskusia prebehla diskusia k daným bodom zasadnutia s prijatými návrhmi na uznesenia. MVDr. Oberfranc prítomných informoval o problematike šírenia nákazy AMO v regióne, chovy SPU Nitra a Tajná sú z dôvodu pozitívnych diviakov pod prísnejším dohľadom.

**K bodu č.8**

Prijaté uznesenia z roku 2023

1. Výberová komisia do schválenia novej metodiky schvaľuje vykonávanie testu vlastnej úžitkovosti v roku 2024 prístrojovou technikou PIGLOG ako i prístrojovou technikou USG.
2. Výberová komisia schvaľuje výkon testu vlastnej úžitkovosti u plemena Mangalica iba testom na prírastok vážením. Ostatné parametre budú dané jednotným parametrom schváleným PSSR a ZCHOS – D.
3. Výberová komisia schvaľuje požiadavku na zmenu prepočtu parametrov BLUP u prasníc základného stáda z každoročného prepočtu na prepočet raz za 5 rokov.
4. Výberová komisia poveruje členov v zložení Ing. Tatarka, Ing. Drahovský, Ing. Rajčok a Ing. Imrich vypracovaním pridelenej CPH u importovaných čistokrvných kancov.
5. Výberová komisia schválila odposlanie žiadosti na MPRV SR o doplnenie členov výberovej komisie pre ošípané o p. Bene Kürty.

Nitra: 13.12.2023 predseda VK

p. Jozef Horváth

Plán hodnotenia kancov v roku 2024

|  |  |
| --- | --- |
| Mesiac |  |
| Január | 15 |
| Február | 12 |
| Marec | 11 |
| Apríl | 15 |
| Máj | 13 |
| Jún | 10 |
| Júl | 15 |
| August | 12 |
| September | 16 |
| Október | 14 |
| November | 11 |
| December | 9 |